Vidmantas Žiemelis

Vidmantas Žiemelis (g. 1950 m. gruodžio 4 d. Gališkėse, Molėtų rajonas) – sovietinis ir Lietuvos teisininkas, politikas. 1996–1998 m. LR Vidaus reikalų ministras.

 Biografija 
Gimė ir užaugo mokytojų šeimoje. 1952–1964 m. gyveno Dauguose. Nuo 1957 m. mokėsi Daugų vidurinėje mokykloje, 1968 m. baigė Vilniaus 1-ąją mokyklą-internatą.https://www.lrs.lt/datos/kovo11/signatarai/www_lrs.signataras-p_asm_id=45.htm 1969–1971 m. dirbo darbininku statybos organizacijose. 1971–1973 m. tarnavo sovietų armijoje Kalugoje.

1973–1981 m. dirbo gamybiniame susivienijime „Lietuvos buitinė chemija“: aparatininku, laboratorijos inžinieriumi, juriskonsultu, kadrų rengimo sektoriaus viršininku. 1977 m. baigė Vilniaus universiteto Teisės fakulteto vakarinį skyrių, įgijo teisininko kvalifikaciją.

1981–1985 m. Vilniaus transporto prokuratūros prokuroro padėjėjas. 1985–1990 m. LSSR prokuratūros Bendrosios priežiūros skyriaus prokuroras. 1989 m. kartu su kitais bendradarbiais LSSR prokuratūroje įsteigė Sąjūdžio grupę. 1989–1990 m. Vilniaus miesto Sąjūdžio tarybos narys.

1990 m. vasario mėn. remiamas Sąjūdžio išrinktas LR Aukščiausiosios Tarybos deputatu.http://www3.lrs.lt/pls/inter/w5_show?p_r=6619&p_d=84423&p_k=1 1992–2000 m. ir 2004–2012 m. LR Seimo narys. 1996–1998 m. LR Vidaus reikalų ministras.

2001–2004 ir nuo 2012 m. advokatų kontoros „V. Žiemelis, A. Valys ir partneriai“ advokatas.

2012 m. aktyvus Visagino AE priešininkas, vienas referendumo dėl naujos atominės elektrinės statybos organizatorių.Vidmantas Žiemelis tapo referendumo iniciatyvinės grupės koordinatoriumi, 2012-07-25

Vienas iš Lietuvos teisininkų draugijos atkūrimo iniciatorių.

 Partinė karjera 
1976–1990 m. Komunistų partijos narys. 1990 m. įsijungė į Lietuvos Persitvarkymo Sąjūdį.

1993–1999 m. TS-LKD narys, pašalintas iš partijos.

1999 m. gruodį su tuometine sutuoktine Laima Andrikiene įsteigė Tėvynės liaudies partiją.Europarlamentarė L. Andrikienė ir Seimo narys V. Žiemelis skiriasi, 2006-11-28 

2002 m. išrinktas Lietuvos dešiniųjų sąjungos, suvienytos iš keturių politinių partijų, pirmininku. 2003 m. Lietuvos dešiniųjų sąjungai prisijungus prie TS-LKD išrinktas TS-LKD pirmininko pavaduotoju. Nuo 2010 m. Krikščionių partijos narys.V. Žiemelis kelia sparnus? 2010-03-09

2013 m. Krikščionių partijai susijungus su Darbo (leiboristų) partija, tapo jungtinės Darbo partijos nariu, išrinktas šios partijos prezidiumo nariu.http://www.vrk.lt/statiniai/puslapiai/n/rinkimai/20001008/kandvl.htm-153699.htmhttps://www.vrk.lt/statiniai/puslapiai/rinkimai/426_lt/Kandidatai/Kandidatas70833/Kandidato70833Biografija.html

 Šaltiniai 

|-

Kategorija:Kovo 11 akto signatarai
Kategorija:Lietuvos vidaus reikalų ministrai
Kategorija:Lietuvos prokurorai
Kategorija:Lietuvos advokatai